alibayram/wikipedia-40-langs huggingface dataset:
Kustode

En kustode betød oprindelig en vogter eller en opsynsmand. Senere har ordet fået betydningen "museumsbetjent". Deraf kommer den nedsættende brug af ordet om dem i et parti, der værner og holder fast på de gamle sædvaner og holdninger i partiet.

Ordet har fået en tankevækkende kommentar i sætningen Quis custodiet ipsos custodes? (ordret: "hvem skal vogte vogterne selv?"). Det er en formulering, der er taget fra Juvenal, en romersk forfatter fra det 1. århundrede. Han skrev om hjemmets vogtere, men hans tvivl rammer alle organisationer, der skal kontrollere sig selv: politi, domstole, advokatstanden, faglige klagenævn, lægernes etiske nævn osv.

Titler
Kvartal

Kvartal af middelalderlatin quartale anni = "fjerdedelen af året" og deraf en tidsperiode på 3 måneder. Et år opdeles således i 4 kvartaler. En ældre dansk betegnelse for et kvartal er et fjerdingår (en fjerding er en "fjerdedel").

Et kvartal består normalt af 13 uger, idet et ikke skudår består af 52 uger og 1 dag.

Årets fire kvartaler 
1. kvartal: Januar, februar, marts
2. kvartal: April, maj, juni
3. kvartal: Juli, august, september
4. kvartal: Oktober, november, december

Tidsenheder
Kvarter

Kvarter har flere betydninger:

 Kvarter (tidsenhed) – en fjerdedel af en time
 Kvarter (by) – en mindre del af en bydel.
 Kvarter (ly) – nattelogi
 Kvarter (måne) – månens faser inddelt i fire perioder; første kvarter starter ved nymåne
 Kvarter (længdeenhed) – et gammelt længdemål (¼ alen), 1 kvarter = 6 tommer = 15,69 cm
 Akademisk kvarter – universitetsforelæsninger starter et kvarter over, f.eks. kl. 1015 
 Amagerkvarterene – et udtryk for den del af København er ligger på øen Amager
 Hovedkvarter – opholdssted for den øverste ledelse indenfor et område

Se også
 Kaserne – militær bebyggelse til permanent indkvartering
Kwai

Kwai, Khwae Noi (Thai แควน้อย) er en 240 km lang biflod til Chao Phraya i det vestlige Thailand nær grænsen til Burma.

Floden har lagt navn til en kendt roman og filmatisering af denne Broen over floden Kwai.

Eksterne henvisninger 

Vandløb i Thailand
Kykladerne

Kykladerne (på græsk Κυκλάδες) er en øgruppe og et præfektur i det Ægæiske hav med omkring 220 øer. De største er Ándros, Ios, Kéa, Kythnos, Mílos, Mykonos, Náxos, Páros, Serifos, Syros, Tínos og Santorini.

Kykladerne består af mange øer og de største er:

 Amorgos
 Anafi
 Andros
 Antimilos
 Antiparos
 Delos
 Donoussa
 Folegandros
 Gyaros
 Ios
 Iraklia
 Kéa
 Keros
 Kimolos
 Koufonisia
 Kythnos
 Makronisos
 Milos
 Mykonos
 Naxos
 Paros
 Polyaigos
 Rinia
 Santorini (Thira/Thera)
 Schinoussa
 Serifos
 Sifnos
 Sikinos
 Syros
 Thirasia
 Tinos

Se også
Kyklop

En kyklop (Κύκλωψ/ Κύκλωπες , Kuklōps/Kuklōpes; græsk "rundt/cirkel øje") er en kæmpe med kun ét øje, der sidder midt i panden. Omtales inden for den græske mytologi.

Den mest kendte kyklop er Polyfemos (Polyphemos) som optræder i Odysseen som gigantisk fårehyrde. De beskrives som uciviliserede men de er elsket af guderne der sørger for at deres jord altid er frodig så de ikke behøves at arbejde. De var efterkommere af guder. Polyfemos var søn af Poseidon.

Odysseus og hans mænd var indespærrede i Polyfemos grotte sammen med Polyfemos fåreflok hvor han havde til hensigt at spise dem. For at komme ud blindede mændene ham mens han sov ved at stikke en brændende pæl i øjet på ham. Herefter hang hver mand under bugen på et får og Polyfemos opdagede ikke dette da han, for at kontrollere at mændene ikke slap ud, strøg hvert får over ryggen da de om morgenen forlod grotten for at græsse.

Før Odysseus brændte øjet ud på Polyfemos, sagde han til Polyfemos at hans eget navn var "Ingen".

Så da Polyfemos, efter at have fået brændt øjet ud, råbte efter hjælp hos de andre kykloper, gad ingen af kykloperne hjælpe ham, da Polyfemos jo selv udtrykte sig: "Hjælp, "Ingen" har brændt øjet ud på mig!".

Odysseus' møde med Polyfemos er at finde i Homers Odyssé, sang 9.

Eksterne kilder 

 

Væsener i græsk mytologi
Kø

Kø  har flere betydninger:
 billardkø – "stok" benyttet til billard.
 kø (datastruktur) – en datastruktur.
 række (kø) – generelt kø, f.eks. en kø af mennesker ved kassen i supermarkedet.

Bemærk:
Tidligere skrevet med den oprindelige franske skrivemåde queue (egl. "hale").
Kønscelle

En kønscelle, også kaldet en gamet, er en celle (sædcelle, ægcelle, spore eller pollenkorn), som dannes ved meiotisk celledeling. Ved befrugtning smelter to kønsceller (f.eks. en æg- og en sædcelle) sammen og danner en zygote. Zygoten deler sig ved mitotisk celledeling og udvikler sig til et embryo.

Ved to-kønssystemer (typisk kaldet han- og hunkøn) er gameterne anisogame – forskellige. Ved plus- og minuskøn er gameterne isogame – ens.

Hos anisogame organismer er hunkøn defineret ved at have den største kønscelle - ægcellen, mens hankøn er defineret ved produktion af sædceller. Kønsceller er haploide, dvs. at de kun indeholder et sæt kromosomer (23 kromosomer hos mennesker). Når æg og sædcelle mødes opstår et befrugtet æg, som er diploidt og hos mennesker indeholder 46 kromosomer; 23 fra ægget og 23 fra sædcellen. Herfra udvikles et individ, hvor alle celler (somatiske celler) er diploide, med undtagelse af de kønsceller individet selv producerer.

Cellebiologi
L:Ron:Harald

L:Ron:Harald (født 1966, borgerligt navn Lars Jensen) er en rapper fra Sønderborg, bedst kendt for numrene "Langs i Køffenhaun" og "Mæ å Min Kadett" fra 1998.

Ungdommen 
Gik på både gymnasium og kunstakademi i Sønderborg og var et år i USA, indtil han til sidst tog en hf-eksamen. Han fik 5 i Matematik og 13 i Dansk og Engelsk. Som teenager malede han graffiti i parkeringskældre og gangtunneller i Sønderborg. Senere begyndte han at skrive raptekster og hjalp rapperen Clemens frem. I 1994 flyttede han til Århus, hvor han begyndte på Danmarks Journalisthøjskole. Efter sit første psykotiske anfald flyttede han tilbage hos sin mor i Sønderborg.

Pornogangsteren fra Sønderjylland 
L:Rons karriere startede med at han lavede nogle demobånd, som hurtigt spredte sig til det meste af landet. Herefter fik han en kontrakt, og hans første plade Pornogangster solgte i de første 2 uger 25.000 eksemplarer. Hans anden plade floppede imidlertid fælt, og der skulle gå fire år, før man igen skulle høre noget fra L:Ron. I marts 2006 udkom Vi fra Jylland, denne gang med et mere professionelt beat og med langt flere gæsteoptrædere såsom hans faste makker Roit A LOT, MC Clemens, Jonny Hefty og flere andre.

I 2003 udgav han en selvbiografi kaldet Patient om sine oplevelser i behandlingssystemet for psykisk sårbare.

Diskografi

Studiealbums 
 Pornogangster (1998)
 Øl, Fisse & Rapmusik (2000)
 Noget Du Bør Vide (2004)
 Vi' Fra Jylland (2006)
 Maximal Rowdyness (2008)
 Fickumdick (2019)
 Ve do fukk mæ mæ? (2020)

Opsamlingsalbum 
 Grethes Tits (2016)

Bibliografi 
 Patient (2003, )

Eksterne henvisninger 
 
 http://www.danskrap.dk/artists_info.asp?artistid=46 
 http://www.lnd.dk/portraet_lars_jensen.htm

Hiphoppere fra Danmark
Personer fra Sønderborg
Selvbiografer fra Danmark
Dansksprogede forfattere fra Danmark
Graffitikunstnere fra Danmark
La Mancha

La Mancha er et område i Spanien syd for Madrid, der er en central del af den selvstyrende region Castilla-La Mancha.

Byer 
 Villarrobledo

Andet 
Romanen Don Quijote af Miguel de Cervantes foregår i La Mancha, og bl.a. derfor er området kendt for sine vindmøller.

Musicalen Man Of La Mancha skrevet af Joe Darion og Mitch Leigh i 1965 tager sit udgangspunkt i historien om 'Ridderen af den bedrøvelige skikkelse', Don Quijote. Det bedst kendte musikstykke fra musicalen er "The Quest", også kendt som "The Impossible Dream", indsunget af bl.a. Elvis Presley i 1972.

Castilla-La Mancha
La Plata

La Plata er hovedstaden i provinsen Provincia de Buenos Aires i Argentina. Byen blev grundlagt af guvernør Dardo Rocha den 19. november 1882. La Plata blev delstats-hovedstad efter, at hovedstaden Buenos Aires blev udskilt som et føderalt område i 1880. Byen har  indbyggere.

Historie 
La Plata blev i tiden fra 1882–1884 tegnet af arkitekten Pedro Benoit for at udskille provinshovedstaden fra hovedstaden Buenos Aires, som samtidig blev forvandlet til distriktet Distrito Federal og dermed udskilt fra Buenos Aires-provinsen.

Allerede i året 1885 havde byen 21.792 indbyggere (8.918 argentinere, 12.874 italienere), som alle boede i træhuse og hytter. Samtidig begyndte bygningen af en dobbeltkanal, der skulle forbinde La Plata med den 5 km nordøstlige liggende havn Ensenada.

Byen har universitet (fra 1905), astronomisk observatorium og et naturhistorisk museum, som særlig er bekendt ved dets enestående palæontologiske samling. Byen har været bispesæde siden 1897.

Referencer 

Byer i Argentina
Laban

Laban har flere betydninger:

 Laban (Biblen) – er patriarken Jakobs morbror og svigerfar. Han var far til Lea og Rakel (1. Mosebog kapitel 29). Laban snød Jakob til at arbejde 14 år for sig, Laban udnyttede Jakobs forelskelse i Rakel til at bedrage Jakob med aftalen. Derfor er navneordet en laban i bibelkredse også synonymt med navneordet en bedrager.
 Laban (Mormons Bog) – er en betydningsfuld borger i Jerusalem, som besad stor rigdom og mange tjenere ifølge Første Nephis bog, kapitel tre og fire, i Mormons Bog, Jesu Kristi Kirke af Sidste Dages Helliges helligskrift. Han ejede et sæt af messingplader, hvorpå genealogien for Lehi, en vigtig person i den tidlige del af bogen. Han havde også en optegnelse over genealogien for det jødiske folk generelt. I modsætning til mange andre mennesker nævnt i Mormons Bog, ender Laban ikke med at komme til "Den Nye Verden" (USA), og er heller ikke en bibelsk skikkelse. Han nævnes kun kort men hans messingplader spiller senere en vigtig rolle for Nephiterne, der er bogens vigtigste folk.
 Laban (gruppe) – en dansk duo der bestod af Lecia Jönsson og Ivan Pedersen. De er mest kendt for nummeret "Hvor skal vi sove i nat?"
 Laban (album) – første album fra gruppen Laban
Lago Argentino

Lago Argentino er en sø i Patagonien i det sydligste Argentina. Søen ligger tæt på den den chilenska grænse i den sydvestlige del af provinsen Santa Cruz. Søen grænser i vest til Andesbjergene og nationalparken Los Glaciares nationalpark som blandt andet indeholder gletsjeren Perito Moreno.

Kilder/henvisninger 

Argentino, Lago
Argentinas geografi
Lago Nahuel Huapi

Lago Nahuel Huapi er en sø på grænsen mellem provinserne Rio Negro og Neuquén i Argentina. Den ligger i nationalparken Nahuel Huapi. Navnet er Mapudungun, det sprog, som tales af den oprindelige, lokale befolkning Mapucherne.

Kort oversat betyder "Nahuel Huapi" "Puma-øen". Søens navn Lago Nahuel Huapi er derfor "Den sø, hvori Puma-øen ligger" – men der ligger mere i ordet Nahuel: Helt præcist betyder det "en mand, som ved magi/hekseri er forvandlet til en puma".

Kilder/henvisninger 

Nahuel Huapi, Lago
Argentinas geografi
Lago Viedma

Lago Viedma er en gletschersø i den argentiniske provins Santa Cruz, tæt på grænsen til Chile i gletsjer-nationalparken Los Glaciares i Andesbjergene. Dens overfalde er 1.088-1.600 km² og den har sin udmunding i Stillehavet.

Søer i Sydamerika
Argentinas geografi
Kystlaguner og strandsøer

Kystlaguner og strandsøer er forholdsvis lavvandede områder med salt eller brakt vand, adskilt fra havet ved smalle landtanger. Ved benævnelsen lagune sigtes til større vandområder, ved strandsøer til mindre.

Blandt de større og mere kendte laguner kan nævnes Frisches Haff og den Kuriske lagune (), hvor Wisła og Nemunas udmunder. Laguner, som indgår i floddeltaer, bliver med tiden fyldt med flodernes sand og slam, og de bliver derfor efterhånden til lavt, fladt land, gennemskåret af forgrenede flodarme.

Saltholdigheden i strandsøer kan veksle meget beroende på nedbør, fordampning, tidvis tilførsel af havvand under storm.

Kystlaguner er en prioriteret naturtype, dvs. en særligt truet habitatnaturtyper på europæisk plan og har betegnelsen 1150 * Kystlaguner og strandsøer i Beskrivelse af danske naturtyper omfattet af habitatdirektivet
(Natura 2000 typer) 

 Forudsætninger 

Strandsøer forekommer på steder langs kysten, hvor havet aflejrer materialer med mere stillestående vand. Større laguner udvikler sig, hvor en tidligere fjord afskæres helt fra havet af en sandodde eller barriere, der kan gro til.

 Plantevækst 

Blandt vækster fundet i tilknytning til strandsøer kan nævnes arter af vandstjerne, lav kogleaks, børstebladet vandaks, strand-vandranunkel, korsandemad, tagrør, krebseklo, dunhammer og stor najade.

 Dyreliv 

Af bløddyr, der lever i strandsøer, kan nævnes børsteorme, hjuldyr og krebsdyr.

Blandt fugle, der lever ved strandsøer, kan nævnes skeand og spidsand.

 Forekomster i Danmark 

Blandt danske lagunesøer kan nævnes Ringkøbing Fjord, Stavns Fjord, Saltbæk Vig, Korevlerne, Bøjden Nor
og Nissum Fjord,  men også Ørslevkloster Sø, Fiilsø, Tybrind Vig, Tryggelev Nor, Klisenor, Keldsnor, Lejsø på Lejodde, Omø Sø, Arresø, .

 Litteratur 
 Lorenz Ferdinand: "Fuglene i landskabet" (Større danske fuglelokaliteter Bind II''; Dansk Ornitologisk Forening, København 1980; )

Kilder og henvisninger 

 Natura 2000 – Miljøstyrelsen 
 Erik Buchwald og Steen Søgaard (red): Danske naturtyper i det europæiske NATURA 2000 netværk  Miljø- og Energiministeriet, Skov- og Naturstyrelsen, 2000; 

 
Naturtyper i Danmark
Vandmasser
Livrist

En livrist eller lakaj er en liberiklædt tjener ved et hof.

Ordet lakaj anvendes også i overført betydning om en underdanig, slesk medhjælper.

Se også 
 Livristsagen

Stillingsbetegnelser
Lake Erie

Lake Erie er en af de fem store søer i Nordamerika som udgør Great Lakes. Lake Erie er plaget af forurening og deraf følgende algeopblomstring.

Lake Erie afvandes gennem Niagara-floden, som er ca 56 km lang og passerer Niagaravandfaldene på sin vej.

Lake Erie er en medvirkende faktor for det store snefald der sker i den vestlige del af staten New York. Områdets voldsomme vintervejr vækker ofte global opmærksomhed, jf. “the ice car”.

Se også 

 Buffalo, New York
 Graycliff, se Frank Lloyd Wright
 Cleveland
 Niagara Falls

Eksterne links og henvisninger 

Erie
Lake Ontario

Lake Ontario er en af de fem store Søer i Nordamerika som udgør Great Lakes.

Ontario
Lake Superior (flertydig)

Lake Superior har flere betydninger:

 Lake Superior (Øvre sø) – den største sø i Nordamerika.
 Lake Superior, Australien – en sø i Australien.
 Lake Superior, Delaware –
 Superior Lake Reservoir, Illinois –
 Lake Superior, New York –
 Little Superior Lake, Utah –
 Superior Lake Reservoir, Utah –
 Superior Lake, Wisconsin –
Lakshmi

Lakshmi (devanagari लक्ष्मी lakṣmī) er gudinde for rigdom, lys, visdom og held inden for hinduisme.
Hun ses desuden afbildet i jainistiske og buddhistiske templer.

Narayani (devanagari नारायणि) er et andet navn for Lakshmi, som betyder "Vishnus hustru".
Indenfor Vaishnavismen er hun moder til universet og Vishnus Shakti.
Hun er mor til Kama.

Eksterne henvisninger 

Hinduisme
Gudinder
Lakune

En lakune er et tomrum. En manglende skriftrulle eller manglende side i en bog er en manuskriptslakune, stilhed i et musikstykke er en musiklakune, en manglende aflejring i en geologisk lagserie er en geologisk lakune, et smuthul i loven er en juridisk lakune osv.

Se også 
 Hulrum
 Hiatus (geologi)
 Lunke

Referencer

Ord og vendinger
Lang regnorm

Lang regnorm eller lang orm (Aporrectodea longa) er Danmarks næstlængste regnorm på 15-20 cm. Den blev først beskrevet af Hermann Ude i 1885. Der er ingen underarter registreret i Catalogue of Life.

Økologi 
Aporrectodea longa er en anecisk regnorm, dvs. en art, der laver dybe lodrette huler, og som andre sådanne orme lever den af planterester på overfladen af jorden (fx nedfaldne blade) og organisk materiale i jorden (fx rester af rødder). På den måde bliver organisk materiale på overfladen bragt ned i jordprofilen og ormen bidrager på den måde til mulddannelse og lagring af kulstof i jorden.

Udbredelse 
Arten er udbredt i Nord- og Centraleuropa og introduceret til Nordamerika og Australasien.. Arten angives som værende almindelig i Danmark.

Referencer 

Ledorme
Langfredag

Langfredag er fredagen før påske og dagen efter skærtorsdag. Dagen markerer ifølge kristen tradition dagen, da  Jesus Kristus døde på korset. Langfredag er helligdag i langt de fleste lande med overvejende kristen befolkning.

Historie 
I slutningen af det 4. århundrede blev der i Jerusalem fejret en lang gudstjeneste, der begyndte om aftenen skærtorsdag. Den omfattede en vandring ad Via Dolorosa til Golgata. I Rom er langfredagsfejringen dokumenteret fra det 7. århundrede. Fejringen bestod af bibellæsning og bøn, og de troende fik nadver, som var konsekreret dagen før.

Langfredag blev tidligt knyttet til bod og faste. Ifølge katolsk og ortodoks tradition er det en abstinensdag. Det betyder, at de troende ikke må spise kød, og at de højst må spise ét helt måltid og to små. Unge, gamle og syge er undtaget fra reglerne om den af mad, som må indtages, men ikke fra forbuddet mod kød.

Liturgi 
I den romersk-katolske kirke er langfredag en aliturgisk dag, det vil sige en dag uden messe. Selv om navnet antyder, at der ikke er nogen liturgi, stemmer det ikke helt. Man konsekrerer dobbelt så mange nadverbrød skærtorsdag og opbevarer dem i et repositorium til uddeling under langfredagsliturgien. Liturgien består af bibellæsninger med lidelseshistorien, højtidelige forbønner, hyldest af korset og uddeling af nadveren. Langfredag er anden dag i påskens hellige triduum. Den liturgiske farve er violet. Tidligere benyttede man i den katolske kirke også sorte messeklæder på denne dag.

Langfredags-lavvande  
Udpræget lavvande ved påsketid er en naturlig følge af, at første påskedag altid falder på den første søndag efter første fuldmåne efter forårsjævndøgn. Dermed er der altid fuldmåne i påskeugen. Ved fuldmåne og nymåne trækker sol og måne i samme retning, så forskellen mellem høj- og lavvande bliver ekstra stor og fører til ekstra højt højvande og særligt lavt lavvande. På norsk taler man om flo (højvande) og fjære (lavvande), og begrebet langfredagsfjære (= langfredags-lavvande) er især benyttet langs med Helgelandskysten. Nogle steder er der særlig tradition for at gå strandtur langfredag.

Noter

Eksterne henvisninger 

Helligdage
Påske
Langkawi

Langkawi er en øgruppe på 99 øer i Andamanhavet, omkring 30 km udenfor det malaysiske fastland. Øerne udgør en del af den malaysiske delstat Kedah, men ligger nær kysten til Thailand. Den største af øerne er Pulau Langkawi ("pulau" betyder "ø") med en befolkning på omkring 65.000 indbyggere. Den eneste anden beboede ø er Pulau Tuba. Tilsammen har øgruppen omkring 94.000 indbyggere.

Langkawi med sine sandstrande er blevet udviklet som en af Malaysias største turistdestinationer siden 1987. Nu er der flotte hoteller der. Hovedøen har sin egen flyveplads med direkte charterfly fra Europa og Japan i højsæsonen.

Den 26. december 2004 blev øerne ramt af tsunamier udløst af en række undersøiske jordskælv langs en linje fra vest for Sumatra til Andamanerne.

Se også 
 Jordskælvet i Det Indiske Ocean 2004

Øer i Malaysia
Laterna magica

Laterna magica var en primitiv forløber for lysbilledapparatet, og dermed det første skridt mod levende film. Det latinske betyder på dansk magisk lygte.

En Laterna magica er principielt det samme som en transparentprojektor.

Den danske fysiker Thomas Walgensten var ophavsmand til den første rigtigt anvendelige Laterna magica. Han demonstrerede apparatet i Paris (1664), Lyon (1665), Rom (1665-66), og København (1670).

Referencer

Litteratur 
 Henning Carlsen, Flyvske billeder, Gyldendal, 2000. .

Eksterne envisninger 

Udlæsningsenheder
Filmhistorie
Latterfrø

Latterfrø (Pelophylax ridibundus) er den største frø i Europa. Den kan blive op til 11 cm. Den ligner meget den grønne frø, men har dog mere ru og vortet hud, og skinnebenet er længere. I Danmark findes den naturligt kun på Bornholm, men er også blevet udsat ved en række søer og parker i andre dele af landet, bl.a. ved Fælledparken i København.

Latterfrø er fredet ligesom alle andre danske padder.  Den er vurderet som truet art på den danske rødliste 2019.

Referencer

Eksterne henvisninger 

Egentlige frøer
Danmarks padder og krybdyr
Lausitz

Lausitz (nedresorbisk: Łužyca; øvresorbisk: Łužica; ; ) er en region i Tyskland, der ligger mellem floderne Elben og Oder. Foruden af tyskere er Lausitz beboet af en vestslavisk folkestamme, sorbere, som har et selvstændigt sprog. I 900-tallet var Lausitz under tysk herredømme og var en tid forenet med Böhmen. Under Trediveårskrigen kom Lausitz under kurfyrsten af Sachsen. I 1815 underlagt Preussen. I 1945 blev området øst for Neisse en del af Polen.

Den tyske del af Lausitz er i dag delt mellem delstaterne Brandenburg og Saksen. Den brandenburgske del kaldes Niederlausitz, og den saksiske Oberlausitz. Omtrent 50.000 sorbere bor i dag i Lausitz. De er ligesom danskerne og friserne anerkendt som nationalt mindretal.

Eksterne henvisninger 

 Lausitz Turistsiden 
 Sorbisk Forening

Tyskland
Lava

Lava er smeltet stenmasse på jordoverfladen (hedder magma i dybden). Lava bruges også om det størknede materiale.

Lava flyder ud af vulkanen under udbrud og størkner, når den afkøles. Lava kan strømme adskillige kilometer fra selve vulkanudbruddet.
Hvis overfladen størkner, og der stadig er bevægelse i lavaen, kan overfladen minde om mælkeskind. Det kaldes for reblava eller pahoehoe (hawaiiansk, helluhraun på islandsk).
Hvis den størknende lava forstyrres meget, kan den flydende og faste lava rekombineres i et kaotisk materiale, kaldet bloklava eller aa ([ah-ah] hawaiiansk, apalhraun på islandsk).
Hvis lava kommer frem under vandet, sker der en lynkøling af overfladen, og der dannes pudelava.

Et særligt fænomen kan opstå, hvor overfladen størkner, mens den flydende lava under overfladen bliver ved med at strømme og til sidst danner et hulrum. På denne måde opstår lavatunneller, der kendes fra mange vulkanske områder. Den længste lavatunnel man har fundet er på Hawaii og er 60 kilometer lang.

Aktive vulkaner er ret farlige områder, så optiske pyrometre på sikker afstand anvendes til at måle temperaturen på lavaer. Basaltiske lavaer flyder ved 1000°–1200° C, andesitiske lavaer flyder ved 800°–1000° C og rhyolitiske lavaer kan "flyde" ved 600°–900° C. Oldoinyo Lengai-vulkanen i Tanzania udleder den koldeste lava, nemlig karbonatit, der er flydende ned til 500° C.

Se også 
 Pimpsten
 Pyroklastisk vulkanudbrud
 Geologisk aflejring
 Lahar

Kilder/henvisninger 

 Glossary of Geology, American Geological Institute, 

Vulkanisme
Magmatiske bjergarter
Vulkaner
Lavine

Lavine er et skred af sne, jord, grus eller sten. Laviner udløses, når et hældende underlag ikke kan bære eller understøtte det overliggende materiale, og det – som følge deraf – begynder af skride under en accelererende proces. Laviner er naturlige processer, men deres ukontrollable karakter gør dem ofte meget voldsomme og derfor frygtede.

Laviner af sne er de mest kendte og frygtede former for laviner, og de kan eksempelvis udløses, når tør, pulveragtig sne så småt begynder at smelte.

I alle skiområder med risiko for laviner opretholdes overvågning af snelagets bevægelser samt et hurtigt mobiliserbart beredskab i tilfælde af laviner med uheldige udfald.

Se også 
 Jordskred

Glaciologi
 
Konvertering mellem potentiel energi og kinetisk energi
Le

En le er et høstredskab, som blev brugt til høslæt og siden til kornhøst. Redskabet består af et skaft med et par håndtag. Vinkelret på skaftet sidder et langt, krumt knivblad. Ved justering af håndtagene i forhold til arbejderens højde og armlængde opnås, at skæret ligger præcist: lavt nok til at få mest muligt med ved afhøstningen, og højt nok til at lebladet ikke sløves ved kontakt med sten og jord.

Nederst på skaftet kan der være et par metalstivere, som fanger det afskårne og fører det ud i venstre side, så der fremkommer et skår.

Lebladet kan hvæsses på en slibesten, men der findes en strygespån, som medbringes og benyttes under arbejdet. Den består af en flad pind på ca. 40-50 cm, som er påsmurt slibemateriale på begge sider. På Bornholm medbringes en hammer på en lille ambolt og "sajsen harras": bladet bankes tyndt. Det kræver øvelse at hvæsse og bruge en le, men når erfaringen er opnået, kan der præsteres smukt og effektivt arbejde. Det er væsentligt at lade leen glide i en bue fra højre mod ventre og undgå at "trække" den gennem strået. Det kræver, at lebladets vinkel med skaftet og dets krumning er indstillet korrekt.

I vore dage erstattes leen ofte af buskrydderen.

Leen i kulturen 
I europæisk folklore er ”Manden med leen” en personifikation af døden. Han portrætteres ofte som et kutteklædt skelet, der bærer en le på nakken.

Eksterne lænker 
  Le i moderne brug i Hackney, London.

Jordbrugsredskaber
Kilende værktøj
Landbrugsredskaber
Metallegering

En metallegering eller blot legering er en kombination, enten i opløsning eller blanding, af to eller flere grundstoffer, hvoraf mindst et af grundstofferne er et metal.

Legeringer designes normalt til at have egenskaber som er mere ønskværdige end de grundstoffer, de består af. F.eks. er stål stærkere end jern, og messing er mere holdbart end kobber og pænere at se på end zink.

Nye højentropi-legeringer består af 5-6 udvalgte metalatomer hvor ingen udgør en dominerende del. Hvorledes de placerer sig og hvilke der er nabo atomer er derimod en tilfældighed. De er overlegne i styrke, har god formbarhed og tåler højere temperaturer end konventionelle legeringer. Fem udvalgte metalatomer kan kombineres på 14 mill. måder, seks på 156 mill. måder. De har også vist sig at være dobbelt så aktive katalysatorer end ren platin. 

Eksempler på legeringer:
 Amalgam – legering der indeholder kviksølv.
 Bronze – kobber og tin f.eks. 83 % kobber og 17 % tin.
 Duraluminium – 90 % aluminium, endvidere kobber, magnesium og mangan. 
 Easy bend metal – smelter ved 96 °C.
 Elektron - magnesium, aluminium, zink
 Elektrum – guld og sølv.
 Hvidmetal – tin (88%), antimon og kobber.
 Loddetin – tin, bly og mellem 0–4% sølv.
 Messing, tombak – kobber og zink.
 Mu-metal
 Nysølv, alpaka – kobber, nikkel (8–20%) og zink (op til 45%).
 Rustfrit stål – jern med mindst 12% krom og ofte molybdæn.
 Skriftmetal – bly, antimon og tin.
 Smykkeguld – guld, sølv og kobber
 Sterlingsølv – sølv (92,5%) og andre metaller, som regel kobber
 Stål – jern med op til 2,1% carbon.
 Woodsmetal – bismuth, tin, bly og cadmium
 Zeolit – vandholdigt aluminiumsilikat
 https://www.msn.com/da-dk/nyheder/videnskab/nye-legeringers-gode-egenskaber-skyldes-tilfældighed/ar-BBUqxwE#page=2

Se også 

 Metal, Metallurgi

Referencer
Legitimation

Legitimation (af latin: lex / legis = lov) er en betegnelse, der bruges om situationer, hvor det indikeres, at en person besidder en vis ret eller kan udøve en vis magt.

Normalvis forstås ordet legitimation undertiden også som et legitimationskort, legitimationsbevis, identifikationspapir, identifikationskort eller blot forkortet ID-kort, som er et dokument, der verificerer – eller sandsynliggøre – en persons identitet. Sådanne ID-kort bruges således til at vise – eller sandsynliggøre – at en person er den vedkommende giver sig ud for at være og besidder nogle specifikke rettigheder. Ordet legitimation kan også forstås som en begrundelse, retfærdiggøre eller berettigelse. Eksempelvis en "legitimation for en given adfærd" eller en "legitimation af et regime".

ID-kort kan være obligatoriske eller ikke-obligatoriske, mens andre kan kræve sekundær identitetsbekræftelse ved hjælp af anden identifikation eller andre uformelle dokumenter. Når et identitetsdokument indeholder en persons fotografi, kan det kaldes billed-id. Ligeledes kan identitetsdokument indeholder informationer om en persons specifikke kendetegn, såsom fingeraftryk, ansigtstræk m.m., hvormed biometriske teknologier kan anvendes til at bekræfte en persons identitet. Sådanne biometriske teknologier er med til reducere mulighederne for at forfalske identifikationspapirer.

Eksempel på ID-kort er pas, kørekort, sunhedskort, NemID, MitID m.fl. Nogle lande accepterer ikke kørekort til identifikation, ofte fordi de i disse lande ikke udløber som dokumenter og kan være gamle eller let forfalskede. De fleste lande accepterer pas som en form for identifikation.

Referencer 

Identitetsdokumenter
Leiden

Leiden er en by og kommune i provinsen Syd-Holland (Zuid-Holland) i Nederlandene. Byen har en befolkning på omkring . Sammen med forstæderne Oegstgeest, Leiderdorp, Voorschoten, Valkenburg, Rijnsburg og Katwijk danner byen Leiden et tæt befolket byområde med ca. 254.000 indbyggere. Leiden er bygget på Oude Rijn ca. 20 km fra Haag og 40 km fra Amsterdam.

Leidens Universitet blev grundlagt i 1575 og er dermed landets ældste. 

Den hollandske maler Rembrandt blev født i byen i 1606 og boede der frem til 1624.

Kildeangivelser

Henvisninger 

 
Byer i Syd-Holland
Kommuner i Syd-Holland
Randstad
Skønne kunster

De skønne kunster (les beaux-arts) omfatter kunster som arkitektur, skulptur, malerkunst, fotografi og filmkunst. Begrebet adskiller sig fra design, da kunsten tager udgangspunkt i æstetik, ikke i brugsværdi.

I Danmark er det akademirådet, der har den overordnede styring af forholdene omkring de skønne kunster, herunder driften af Det Kongelige Akademi for de Skønne Kunster. Akademiet blev grundlagt ved en fundats af 31. marts 1754 som "Det Kongelige Danske Skildre-, Billedhugger- og Bygnings-Academie i Kiøbenhavn", som blev udstedt af Frederik 5..

Se også 
 Beaux-Arts

Kunst
Lester Young

Lester Willis Young (27. august 1909 - 15. marts 1959) var en amerikansk jazzmusiker, der skabte sit navn som tenorsaxofonist i Count Basies orkester i 1936-1940 og i 1943-1944. Young var en af jazzens store stilskabere med sin kølige. slanke tone, der var et afgørende brud med 20'ernes "hotte" stil.

Han blev del af Count Basies gruppe i 1934, men forlod den til fordel for en plads hos Fletcher Henderson, hvor han skulle erstatte Coleman Hawkins, der var trendsættende saxofonist på dette tidspunkt. Det fungerede dog ikke særligt godt, da det blev forventet at Young også overtog Hawkins' spillestil, og i 1936 var Young tilbage hos Count Basie. Det blev starten på en af de bedste og mest kreative perioder i hans karriere, hvor han for alvor grundlagde sin helt egen stil. Her dyrkede han også klarinetten, men da hans instrument blev stjålet i 1939, droppede han klarinetten helt frem til 1957.

Et af Lester Youngs helt store bidrag til musikhistorien var også hans triosamarbejde med Billie Holiday og Teddy Wilson i starten af 40'erne. Young havde et meget nært forhold til Billie Holiday, som også var den, der gav ham kælenavnet Prez – 'President of the Tenor Saxofon'. Holiday beskriver ham altid som elegant og smuk, med hans hipster-manerer og pork pie-hatten, og det passer både til personen og musikeren Young. Da Young slog igennem var saxofonen domineret af Coleman Hawkins kraftfulde, aggressive spillestil, men Prez gik den modsatte vej med en let og lys tone og en stærk melodiforståelse. Han forsøgte at gå sine egne veje med instrument, hvilket så siden dannede skole og inspiration for bop og især cool-jazz.

I 1943 vendte Young, som ikke havde den mest målrettede karriere, tilbage til Basies orkester, hvor han fik 9 måneder, før han i 1944 blev indkaldt til hæren i det USA, som var trådt ind i 2. verdenskrig. Her oplevede han racismens grimme ansigt, blandt andet fordi han var gift med en hvid kvinde, og fik en fængselsdom, hvilket havde en traumatiserende effekt, og han blev hjemsendt et år senere.

Hans spil var i årene efter krigen mere og mere mærket af hans alkoholmisbrug. Prez havde sit sidste engagement i Paris 1959, men måtte afbryde kontrakten på grund af sygdom og døde kort efter.

Diskografi

Albums 
 1942: The Complete Aladdin Sessions
 1944: Kanses City Style
 1952: With The Oscar Peterson Trio
 2007: The Lester Young Story, vol. 1-3

Eksterne henvisninger 

 
 Lester Young på DRs musikleksikon
 Lester Young 100th Year Anniversary Site

Fra DR's Musikleksikon
Jazzmusikere fra USA
Saxofonister fra USA
Lian

Lianer (også kaldet slyngplanter eller klatreplanter) er planter, som har rødderne i jorden, men ikke har stængelstyrke nok til at holde sig oprette, og derfor benytter sig af andre muligheder for vertikal støtte (for eksempel andre planter) til at vokse op imod lyset. 

De slyngende og klatrende planter har en fælles, økologisk niche, hvor de udnytter træers og buskes bæreevne i stammer og grene som "stillads" for deres egen længdevækst. Fordelen er, at de slipper for at bruge energi og stof på at opbygge forveddet støttevæv, mens de på den anden side når op i kronetaget, hvor der er lys og bestøvningsmuligheder. Lianer er derfor oftest knyttet til skov- eller krat-biotoper.

Blandt de lianer, som er vildtvoksende i Danmark, eller som man kan dyrke i her, skelner man imellem dem, som slynger sig selv opad ved hjælp af stænglerne (stængelklatrere), og dem som klatrer med blade (bladklatrere) eller rødder (rodklatrere). Desforuden opdeles lianer i urter og vedplanter.

Oversigt over lianer

Urter

Slyngplanter 

 Agersnerle, (Convolvulus arvensis)
 Almindelig Humle (Humulus lupulus)
 Hjertebladet Slangerod (Aristolochia clematitis)

Bladklatrere 

 Ærter
 Bønner

Rodklatrere 
Ingen

Vedplanter

Slyngplanter 
 Ægte Kaprifolie (Lonicera caprifolium)
 Kinesisk Blåregn (Wisteria sinensis)

Bladklatrere 
 Stikkelsbær-Kiwi (Actinidia arguta)
 Kamæleonbusk (Actinidia kolomikta)
 Skovranke (Clematis)
 Alpe-Skovranke (Clematis alpina)
 Bjerg-Skovranke (Clematis montana)
 Arkitektens trøst (Fallopia baldschuanica)
 Almindelig Vildvin (Parthenocissus vitacea)
 Rådhusvin (Parthenocissus tricuspidata)
 Almindelig Vin (Vitis vinifera)

Rodklatrere 
 Almindelig Vedbend (Hedera helix) Kun ungdomsformen, den med de håndlappede blade, ikke den blomstrende form med de aflange blade.
 Klatre-Hortensia (Hydrangea anomala ssp. petiolaris)

Eksterne henvisninger 
 Mechanics of Climbing and Attachment in Twining Plants (pdf) 

Botanik
Liège

Liège (, , ) er en by i det østlige Belgien med  indbyggere.

Byen ligger nær grænsen til Nederlandene og Tyskland, hvor floden Maas møder floden Ourthe. Liège er administrativ hovedstad i provinsen Liège og den største by i den frankofone region Vallonien. 

Byen er kendt for cykelløbet Liège-Bastogne-Liège.

Referencer

Eksterne henvisninger 

 

 
Tour de France-byer
Linux-distribution

En Linux-distribution eller GNU/Linux-distribution er en samling softwarekomponenter, der tilsammen udgør et UNIX-lignende styresystem.

De basale dele udgøres som regel af Linux-kernen og GNU-værktøjerne, samt gennemprøvede programmer, der passer sammen, oftest i den seneste stabile version. For eksempel er Red Hat, Fedora, SUSE, Mandriva Linux, Debian, Slackware og mange andre Linux-distributioner. Der findes altså ikke én officiel Linux-distribution.

De fleste større producenter – bortset fra Red Hat – slog sig i 2002 sammen i United Linux som blev opløst i 2004.

Liste over Linux-distribution 
 ADIOS Linux
 aLinux (Tidligere Peanut Linux)
 Arch Linux
 CRUX
 Damn Small Linux
 Debian
 Skolelinux (også kendt som Debian-Edu)
 Ubuntu Linux
 Kubuntu
 Xubuntu
 Edubuntu
 Ubuntu Netbook Edition (UNE)
 Ubuntu Studio
 Feather Linux
 Gentoo
 Jolicloud
 Knoppix
 Kuki Linux
 Linux Mint
 Mandriva Linux
 MEPIS
 OpenSUSE
 SLED
 SLES
 Puppy Linux
 Red Hat
 Red Hat Linux
 Red Hat Enterprise Linux
 CentOS
 Fedora
 Slackware
 SliTaz
 Symphony OS
 Turbolinux
 Vector Linux
 Xandros
 Zenwalk

Listen er ikke komplet!

Se også 
 Linux-GNU/Linux-navnestriden

Øvrige frie UNIX systemer 
 OpenSolaris
 FreeBSD og OpenBSD

Ekstern henvisning/kilde 
 Distrowatch: Oversigt over distributioner samt nyheder om disse 
 List of Linux distributions (en) 

 
Distribution
Spanske Rideskole

Den spanske rideskole i Wien er en del af Hofburg komplekset. Den kaldes i Østrig 
Lipizzanerskolen, fordi øvelserne over jorden vises på heste fra Lipizza. Racen bygger på spansk (og dansk) blod.

Under maurernes besættelse af Spanien blandede arabiske heste blod med de lokale heste. I renæssancen steg interessen for den klassiske ridning, og den spanske hest var den bedst egnede race til formålet. Maximilian 2. bragte den spanske hest til Østrig omkring 1562, hvor han grundlagde stutteriet Kladrub. Hingste af Kladruberracen gav grundlaget til det senere oprettede stutteri i Lipizza i Slovenien i 1580. Hestene herfra er lettere end kladruberen og mere elegante. De kaldes Lipizzanere, og det er udelukkende hingste af denne race, der anvendes på den spanske rideskole i Wien. 

Lipizzanerhestene fødes sorte, men bliver hvide som toårige. Under flere krige har racen været truet af udryddelse. Senest under krigen i Bosnien, hvor hestene blev slagtet for at skaffe kød.

Den spanske rideskole i Wien blev oprettet i 1735 med det formål at uddanne unge mænd fra adelen i den højere ridekunst. 

På rideskolen udføres i dag opvisninger til ære for turister. Her vises noget af den fineste ridekunst i verden med vanskelige øvelser som Levade og Croupade, der er eksempler på "Skolen over Jorden". Mange af disse øvelser havde et formål i krig: Hestens løft skulle beskytte rytteren ved at skærme ham bag hestens krop, og hestens kraftige spark var et effektivt våben rettet mod fjender bagfra.

Kilder/henvisninger 

 horseconsult.com

Bygninger, konstruktioner og anlæg i Wien
Hesteracer
Liturgi

Liturgien er den rituelle forskrift, efter hvilken gudstjenester i kristne kirker foregår. Ordet kommer af det oldgræske λειτουργία (leiturgia), som dækkede over rige borgeres ydelser til staten, f.eks. ved at betale for opførelsen af skuespil. I det Nye Testamente har ordet imidlertid skiftet betydning til gudstjeneste.

Eksempel på elementer, der kan indgå i liturgien 
Bønner
Dåb
Hymner eller Salmer
Læsninger fra Bibelen, som følger kirkeårets gang
Nadver
Prædiken
Sakramenter

Se også 
Liturgiske bøger

Eksterne henvisninger 

patristik.dk: B5 Liturgi
Liturgi: Folkekirkens højmesseordning  Citat: "...Ved ændringer i den liturgi, der hidtil har været anvendt i menigheden, skal præsten (præsterne) have menighedsrådets samtykke på følgende punkter..."
 Liturgi: Den katolske messe
Loch Lomond

Loch Lomond er en sø i Skotland. Med et overfladeareal på omkring 71 km² er det den største sø i Storbritannien.

Loch Lomond giver vand til Loch Lomond-whisky destilleriet, der ligger ved dens bred.

Loch Lomond er tegneseriefiguren Kaptajn Haddocks yndlingswhisky.

"Loch Lomond" er også en skotsk folkemelodi. Sangen er også kendt som en signatursang for gruppen Runrig.

I 2002 blev Loch Lomond en del af den nyoprettede nationalpark Loch Lomond and the Trossachs National Park.

Den 152 km lange vandresti West Highland Way fra Glasgow til Fort William følger østkysten af Loch Lomond.

Eksterne henvisninger 

Nationalparker i Storbritannien
Søer i Skotland
Loch Ness

Loch Ness (skotsk gælisk: Loch Nis) er en stor, dyb ferskvandssø i det skotske højland, der strækker sig omkring 37 km i sydvestlig retning fra Inverness. Søen ligger 15,8 meter over havniveau. Loch Ness er bedst kendt for at være levested for kryptidet Loch Ness-uhyret, også kendt som "Nessie". I den sydlige ende er søen forbundet med Loch Oich via floden Oich og et stykke af Caledonian Canal. I den nordlige ende giver Bona Narrows adgang til Loch Dohfour, som er forbundet til Ness som del af kanalen til Inverness. Det er en del af en række indbyrdes forbundne søer i Skotland. Sigtbarheden i søen er lav som følge af oplandets tørvejord.

Loch Ness er med et areal på 56,4 km2 den næststørste skotske loch (efter Loch Lomond), men er som følge af sin store dybde den største i volumen. Søen er op til 230 meter dyb, hvilket gør det til den næstdybeste sø i Skotland efter Loch Morar. Loch Ness rummer mere ferskvand end alle søer i England og Wales tilsammen, og er den største vandmasse på Great Glen Fault, der løber fra Inverness i nord til Fort William i syd.

Bebyggelser

Referencer

Eksterne henvisninger 

 Loch Ness webcams

Søer i Skotland
Highland
Lokkefugl

En lokkefugl er en levende eller kunstig fugl, der benyttes med henblik på tiltrækning af vilde fugle. Herfra er udtrykket lånt i overført betydning (tiest som lokkedue) til beskrivelse af personer, der bruges som levende "madding" i jagten på andre personer.

Jagt
Lokmejsel

Konisk smedeværktøj til at lokke huller i fladjern. Lokmejslen er ikke slebet skarp, tværtimod er den helt flad i enden. Den er løst skæftet som de fleste smedemejsler, dvs. skæftet sidder ikke helt fast, så det ikke preller i hånden.

Fladjernet lægges over hullet i ambolten (evt. en sænkambolt, der har huller i flere størrelser) og lokmejslen sættes an mod det sted, hullet skal være. Nu slås på nakken af mejslen med en hammer, og man bliver ved til man er nået et stykke ned i fladjernet, der derefter vendes og processen gentages. Nu vil der frigøres en lokkebrok og hullet er lavet.

Der mistes materiale (og dermed styrke) i omtalte lokkeproces. Det kan undgås ved at kløve fladjernet med en almindelig mejsel først. Så udvides revnen i jernet til et hul med stadig større lokmejsler (derfor er de koniske) og resultatet er som de udbulninger omkring bolthullerne vi kender fra gamle hængsler.

Ekstern Henvisning
http://www.baskholm.dk/haandbog/haandbog.html 

Kilende værktøj
Long rifle

Long rifle er en lang salonpatron (kaliber .22), forkortet 'LR'. Der kan også fås patroner i størrelsen short (halvlang) og rundkugler.

Kilder/henvisninger 

Skydevåben
Lord Howe Island

Lord Howe Island er en ø der ligger i Stillehavet 600 km øst for Australien. Øen har været med på Verdensarvslisten siden 1982 for sit sjældne dyre- og planteliv.

Areal: 14,6 km². 

Indbyggere: 350. Udover de faste beboere må der maksimalt være 400 turister på ethvert givent tidspunkt.

Omkring 20 km sydøst for øen ligger Ball's Pyramid.

Eksterne kilder 
Lord Howe Isle 

Øer i Australien
Verdensarvsområder i Asien-Australasien
Lucretias voldførelse (opera)

Lucretias voldførelse (engelsk: The Rape of Lucretia) er en opera i to akter af Benjamin Britten fra 1946. Den engelske libretto er skrevet af Ronald Duncan baseret på André Obeys franske skuespil Le Viol de Lucrèce.<ref name=Guardian>[https://www.theguardian.com/culture/2001/jun/01/artsfeatures1 Small wonder - Andrew Clements explains the origins of Britten’s controversial opera, The Guardian, 1. juni 2001]</ref> Handlingen foregår i Rom omkring år 500 f.Kr.

Da operaen blev opsat på Det kongelige Teater i Sejr Volmer-Sørensens oversættelse, var det med den ovenstående titel. Senere ændredes operaens titel til Lucretia.Den tragiske handling er baseret på den romerske legende om den smukke og dydige Lucretia, gift med officeren Collatinus, der dræber sig efter at være blevet voldtaget af prins Tarquinius. Det er op til fremstillen af Lucretia at fortolke hendes motiv til selvmordet. En mulig tolkning er, at den barnløse Lucretia, der hidtil kun har kendt Collatinus' klodsede favntag, nu for første – og sidste – gang har erfaret hvad erotisk lidenskab er. (Man kan sammenligne Lucretia med Donna Anna i Mozarts Don Giovanni'').

Ved operaens uropførelse i Glyndebourne udførtes partiet som "Male Chorus" af Peter Pears.

Referencer 

Operaer på engelsk
Lugano

Lugano er en by i det sydøstlige Schweiz beliggende i den italiensk-talende kanton Ticino, der grænser op til Italien.

Lugano ligger ved Luganosøen og er i dag praktisk taget vokset sammen med nabobyen Paradiso.

Referencer

Henvisninger 

Byer i Schweiz
Luganosøen
Ticino
Lukket filformat

Et lukket filformat er et filformat, hvis beskrivelse ikke er frit tilgængelig. Eksempler på lukkede formater er Windows-formater som: Word (.doc), Excel (.xls) og PowerPoint (.ppt) samt RealAudioMedia (.ra eller .ram).

Filformater
Luna

Luna (græsk Σελήνη) betyder måne på latin, men kan også hentyde til Månegudinden i den romerske mytologi.

Luna er også et dansk pigenavn.

Luna er månegudinden i Romersk mytologi.

I den græske mytologi er hendes navn Selene..

Se også 
 Månen
 Pigenavne
 Romersk mytologi

Eksterne kilder og henvisninger 

Romerske guder
Luristan (provins)

Luristan eller Lorestān (Persisk og Luri: لرستان ) er en af de 30 provinser i Iran. Den dækker 28.294 kvadratkilometer og ligger i den vestlige del af Iran omringet af Zagros bjergene. Provinsens hovedby er Khorramabad. Det berømte Falak-ol-Aflak Slot ligger inde i byen. Borujerd er en anden storby. Indbyggertallet var 1.716.527 i 2006

Se også 
 Luristan (film) - om en arkæologisk ekspedition til området

Noter 

Provinser i Iran
Luzon

Luzon er en ø i Filippinerne, hvorpå der bor 46.228.000 indbyggere. Med et areal på 106.000 kvadratkilometer er øen den største ø i Filippinerne. Øens areal udgør cirka en tredjedel af landets samlede areal, og halvdelen af landets indbyggere bor der. Øen er en del af Luzon-gruppen beliggende i den nordlige og vestlige del af landet. Gruppen består ud over Luzon af øerne Mindoro og Palawan. Filippinernes hovedstad Manila ligger på øen. Øen er verdens femtemest befolkede ø.

Øen har flere uudforskede huler, specielt i bjerglandsbyen Sagada, der ligger i det nordlige Luzon.

Den sydlige del af øen har en aktiv vulkan Mayon, der har været i udbrud fire gange siden 1968. Vulkanen er 2.450 meter høj. Også andre vulkaner er aktive på øen. For eksempel den 1.600 meter høje vulkan Pinatubo, som havde, hvad der regnes for det tredjestørste vulkanudbrud i det 20. århundrede i juni 1991. Vulkanerne Mayon og Taal anses for at være to af de farligste vulkaner i verden.

Skovområderne på øen har været udsat for stor skovhugst, og i 1990-1992 blev der derfor igangsat et arbejde med at sikre biodiversiteten på øen. De sidste regnskove i Sierra Madre fik deres dyre- og planteliv kortlagt, og der blev udpeget en nationalpark. Sierra Madre-skovene har 78 fuglearter, som alene lever på Filippinerne.

Luzons regioner og provinser 
 Northwestern Luzon Region (Region I):
 Ilocos Norte
 Ilocos Sur
 La Union
 Pangasinan
 Cagayan Valley (Region II):
 Batanes
 Cagayan
 Isabela
 Nueva Vizcaya
 Quirino
 Central Luzon (Region III):
 Aurora
 Bataan
 Bulacan
 Nueva Ecija
 Pampanga
 Tarlac
 Zambales
 CALABARZON (Region IV-A):
 Batangas
 Cavite
 Laguna
 Quezon
 Rizal
 MIMAROPA (Region IV-B):
 Marinduque
 Occidental Mindoro
 Oriental Mindoro
 Romblon
 Bicol Region (Region V) :
 Albay
 Camarines Norte
 Camarines Sur
 Catanduanes
 Masbate
 Sorsogon
 Cordillera Administrative Region (CAR):
 Abra
 Apayao
 Benguet
 Ifugao
 Kalinga
 Mountain Province
 National Capital Region (NCR)
 Ingen provinser

Eksterne links og henvisninger 

Øer i Filippinerne
Leie

Leie (fransk: Lys) er en fransk og belgisk flod.

Floden udspringer ca 70-100 km inde i det nordlige Frankrig og har udløb i floden Schelde omkring byen Gent i Belgien.

Henvisninger 

Floder i Frankrig
Floder i Belgien
Lyse nætter

De lyse nætter er betegnelsen for nætterne i den periode, hvor solen ved midnat står mindre end 18° under horisonten (også kaldet astronomisk tusmørke), sådan at aftenskumringen går over i morgendæmringen uden en egentlig nat imellem.

I København varer de lyse nætter fra ca. 5. maj til ca. 8. august med den største lysstyrke ved sommersolhverv omkring den 21. juni, hvor solen står kun 11° under horisonten. Virkeligt lyse nætter, hvor det ikke bliver mørkt i zenit, begynder (ved sommersolhverv) først på nordlige breddegrader omkring 58-59°, hvor det ikke kun er lyst i nord, men over hele himlen. Forskellen mellem fx København og Oslo eller Stockholm er meget tydelig. Hvis det er en overskyet nat den 21. juni, bliver det helt mørkt i København, men ikke i Oslo.

Se også 
 Midnatssol

Ekstern henvisning 
 DMI's forklaring på fænomenet 

Solen